
PARLAMENTUL ROMÂNIEI

CAMERA DEPUTAŢILOR

	Comisia pentru politică  economică,

 reformă şi privatizare
	
	Bucureşti, 

Nr. 21/94/27.03.2007 

	
	
	


A  V  I  Z

asupra proiectului de Lege pentru aprobarea OUG nr. 98/2006 privind supravegherea suplimentară a instituţiilor de credit, a societăţilor de asigurare şi/sau de reasigurare, a societăţilor de servicii de investiţii financiare şi a societăţilor de administrare a investiţiilor dintr-un conglomerat financiar, Camera Deputaţilor fiind Cameră decizonală (PLx 136/19.03.2007)

În conformitate cu prevederile art. 95 şi 115 din Regulamentul Camerei Deputaţilor, republicat, cu modificările şi completările ulterioare, Comisia pentru politică economică, reformă şi privatizare a fost sesizată, spre dezbatere şi avizare cu proiectul de Lege pentru aprobarea OUG nr. 98/2006 privind supravegherea suplimentară a instituţiilor de credit, a societăţilor de asigurare şi/sau de reasigurare, a societăţilor de servicii de investiţii financiare şi a societăţilor de administrare a investiţiilor dintr-un conglomerat financiar, Camera Deputaţilor fiind Cameră decizonală.

Potrivit prevederilor art. 61 din Regulamentul Camerei Deputaţilor, republicat, membrii Comisiei au examinat proiectul de lege  în şedinţa din 27 martie 2007.

            Proiectul de lege vizează instituirea unui mecanism de supraveghere complementară a instituţiilor de credit, a societăţilor de asigurare şi reasigurare, a societăţilor de servicii de investiţii financiare şi a societăţilor de administrare a investiţiilor care fac parte dintr-un conglomerat financiar, ce furnizează servicii în sectorul bancar şi al asigurărilor, în scopul asigurării stabilităţii financiare şi al protecţiei deponenţilor, al asiguraţilor şi al investitorilor, supraveghere exercitată de către o autoritate coordonatoare desemnată din cadrul autorităţilor competente pentru supravegherea sectorială. De asemenea, proiectul vizează măsurile de facilitare a supravegherii suplimentare la nivelul fiecărui subgrup care îndeplineşte cerinţele pentru a fi considerat conglomerat financiar, alegerea metodelor de calcul a exigenţei suplimentare de adecvare a fondurilor proprii, problema riscurilor prudenţiale suplimentare identificate la nivelul unui conglomerat financiar, concentrarea riscurilor, tranzacţiile intr-grup, mecanismele de control intern, precum şi raporturile cu state terţe.

Procesul de amendare legislativă a beneficiat de acquis-ul comunitar, prin preluare şi armonizarea unor dispoziţii din Directiva Parlamentului European nr. 2002/87/CE.


           În cadrul procesului de integrare a României la Uniunea Europeană, s-a realizat armonizarea cadrului legal şi de reglementare cu prevederile comunitare şi alinierea la cele mai bune practici pe plan internaţional în domeniul supravegherii pe bază individuală şi consolidată (la nivel de grup omogen, în sectorul serviciilor bancare şi/sau al serviciilor de investiţii sau din sectorul asigurărilor) a instituţiilor de credit, a societăţilor de servicii de investiţii financiare şi a societăţilor de asigurare.
            Senatul a adoptat proiectul de lege în şedinţa din 8 martie 2007.
            În urma dezbaterilor, membrii Comisiei pentru politică economică, reformă şi privatizare au hotărât cu unanimitate de voturi aprobarea proiectului de lege, în forma adoptată de Senat.
                 PREŞEDINTE,


    Mihai Tudose

         SECRETAR






           Iuliu Nosa

           Alina Hodivoianu

